Bovidae

Bovidae sunt familia 140 specierum animalium mammiferorum. Per totum orbem terrarum sparsa, solis Australia et Antarctica exceptis, insignis est magna animalium varietate. Comprehendit enim bubalos, bisontes, damas, dorcades, boves (et mansuetos et feros), oves, et capros.

Bovidae maximae plus quam tonnam pendunt, et duo metra ad armum stant; minimae 3 kg pendent, et altiores quam feles magna non stant. Nonnullae robustae musculosaeque sunt, aliaeque tenues corporibus parvis, cruribus longis. Multae species in greges magnos congregantur, aliae autem solitariae sunt. In vagatione extenta utuntur habitationibus variis, a desertis ad tescas arcticas et a silvis tropicis ad praecipitia.

Omnes bovidae herbivorae sunt, et stomachum quadricameratum habent, per quem possunt concoquere alimenta quae alia animalia nequeunt. Bovidae nequeunt cellulosam graminum concoquere, quam autem bacteria in stomachis earum fermentant.

Propter magnitudinem pondumque systematum digestivorum, multae bovidae corpora robusta et nervosa habent; tenuiores familiae victum inconstantem sequuntur, carpentes plus quam pascentes. Dentes canini aut desunt aut modificati ut incisores additi sint. Omnes bovidae ungulam bisulcam habent. Mares ac multae feminae cornua habent; magnitudo formaque magnopere variant, sed structura simplex semper protrusio ossea est, sine bifurco et semper crustata cum vagina ceratina.

 Taxinomia 

 Aepycerotinae
 Aepyceros
 Alcelaphinae
 Beatragus
 Damaliscus
 Alcelaphus
 Sigmoceros
 Connochaetes
 Antilopinae
 Ammodorcas
 Antidorcas
 Antilope
 Antilospira
 Gazella
 Litocranius
 Procapra
 Dorcatragus
 Madoqua
 Neotragus
 Oreotragus
 Ourebia
 Raphicerus
 Bovinae
 Bos
 Bubalus
 Tetracerus
 Boselaphus
 Pseudonovibos
 Pseudoryx
 Syncerus (vide Syncerus caffer)
 Bison
 Tragelaphus
 Taurotragus
 Caprinae
 Ammotragus
 Budorcas
 Capra
 Hemitragus
 Nemorhaedus
 Oreamnos
 Ovibos
 Ovis
 Pseudois
 Rupicapra (vide Rupricapra rupricapra)
 Cephalophinae
 Cephalophus
 Sylvicapra
 Hippotraginae
 Hippotragus
 Oryx
 Addax
 Peleinae
 Pelea
 Reduncinae
 Kobus
 Redunca
 Saiginae
 Pantholops
 Saiga

 Nexus externi 

*
Categoria:Taxa Gray
Categoria:Taxa 1821
Categoria:Familiae animalium